Mikkjel Skjevrak

Mikkel Sveinungsen Skjevrak (født 30. september 1881, død 20. mai 1956) var bankdirektør, bonde og forfatter fra Longerak i Bygland. Han ble tildelt Kongens fortjenstmedalje i gull i 1951VG: «Hos Kongen» 20. november 1951, side 2. Skjevrak var hjemmelsmann for Instituttet for sammenlignende kulturforsknings arbeid med innsamling av stoff rundt bondesamfunnets historieVG, Kj. Helland-Hansen: «Husker du Napoleon?», 25. juli 1953, side 2.

Skjevraks interesse for historie kom til uttrykk da det nye kommunehuset på Bygland stod klart til bruk i 1937. Han satt i komiteen som skulle avgjøre skjebnen til det gamle kommunehuset, opprinnelig ei røykstoge som i 1897 ble flyttet fra Åraksbø til Haugå. Etter kontakt med arkitekten Halvor Vreim hos Riksantikvaren ble konklusjonen at huset skulle settes i stand som årestue og bygges opp igjen bak det nye kommunehuset. Med dette var Skjevrak med på å etablere det som skulle bli til Bygland museum, og som i 2012 er en del av SetesdalsmuseetOm Bygland museum på Setesdalsmuseets nettsider (besøkt 22. september 2017).

I 1946 ble Skjevrak valgt til formann i bygdesogenemnda som skulle utarbeide et tillegg til Byglandsoge (utgitt i 1939), og resultatet av nemndas arbeid, Gards- og ættesoge for Bygland, kom ut i 1952.

Småfuglane våre kom i 1948, og her flettet Skjevrak inn sagn om, og gjorde rede for, gammel overtro som knyttet seg til fuglene. Kritikeren «Plebicola» skrev i sin kritikk av boken på side 3 i VG 14. juni 1949 at 

I Bjørn og varg på Agderbygdene og Vest-Telemark i eldre tid, som kom ut i 1953, begrenset han ikke historienedtegningen til Agder, og han hadde tatt ad notam «Plebicola»s kritikk med hensyn til kilder. I denne boken nedtegnet Skjevrak historier på nynorsk blant annet om storjegerne Olav Jonson Ramsvatn og Olav Tverstøyl, men også historien om «Napoleon — eller bjørnen på St. Hanshaugen», som han skrev på bokmål. Denne gangen beskriver VGs kritiker, Kj. Helland-Hansen, ham slik:

 Bibliografi 
 1940: Litt om småfuglane våre, Fædrelandsvennens trykkeri, Kristiansand. Boka på bokhylla.no
 1945: Åkernamna på Agder og andre stader
 1948: Småfuglane våre, Sørlandsforlaget i Arendal, utgitt på bokmål og nynorsk.
 1948: A/S Byglandsfjord Dampsag & Høvleri gjennom 50 år : 1898 - 1948
 1952: Stølsnamna i Setesdal : med eit tillegg og jamføring med stølsnamna i Åseral, Gjevdal, Tovdal og Åmli
 1953: Bjørn og varg på Agderbygdene og Vest-Telemark i eldre tid, Kristiansand Boka på bokhylla.no

 Referanser 

 Eksterne lenker 
  (Besøkt 27. november 2012)

Kategori:Personer fra Bygland kommune
Kategori:Norske forfattere
Kategori:Kongens fortjenstmedalje i gull